نمرہ احمد

**نمرہ احمد** (پیدائش: 9 ستمبر 1990ء، بھکر، پاکستان) ایک معروف پاکستانی اردو ناول نگار، افسانہ نگار اور اسکرین رائٹر ہیں۔ وہ اپنے منفرد اسلوب، اسلامی موضوعات اور سنسنی خیز کہانیوں کی وجہ سے اردو ادب میں ایک منفرد مقام رکھتی ہیں۔
وہ میانوالی سے تعلق رکھتی ہیں اور لاہور میں مقیم ہیں۔ نمرہ احمد خان کا تعلق نیازی خاندان سے ہے۔ انھوں نے 16 سال کی چھوٹی عمر سے لکھنا شروع کیا اور ایک قلیل عرصے میں ہی پرستاروں کا مضبوط حلقہ بنا لیا۔ اس مقام کو حاصل کرنے میں انھیں کافی جدوجہد اور وقت لگا۔

نمرہ احمد کے ناولوں نے عوام میں بے مثال شہرت پائی۔ بقول قارئین ان کے الفاظ میں جادو ہے اور ان کے الفاظ دل کو چھو کر گزرتے ہیں۔ ان کے ناولوں جنت کے پتے، نمل اور حالم کو لوگوں نے نہ صرف پسند کیا بلکہ ان میں دیے گئے پیغام کو عملی زندگی میں سراہا بھی۔ ان کے ناول حالم کے حساس موضوع کو بھی پڑھنے والوں نے نہ صرف پسند کیا بلکہ اردو فکشن میں ایک سپر نیچرل کہانی کو دل و جان سے قبول بھی کیا۔

## ابتدائی زندگی اور تعلیم
نمرہ احمد نے کم عمری میں ہی لکھنے کا آغاز کیا۔ان کا پہلا ناول "مہرالنسا" اس وقت شائع ہوا جب وہ صرف 16 برس کی تھیں۔ بعد ازاں انھوں نے کنئیرڈ کالج لاہور سے انگریزی ادب میں ماسٹرز کی ڈگری حاصل کی اور پھر اپنی توجہ مکمل طور پر لکھنے پر مرکوز کر دی۔ ان کا دوسرا ناول "میرے خواب میرے جگنو" (2007) تھا جس نے انھیں نمایاں مقام اور وسیع شہرت عطا کی۔۔



## ادبی سفر
نمرہ احمد نے 2007 میں ناول نگاری کا آغاز اپنے پہلے ناول "مہرالنسا" سے کیا جو خواتین ڈائجسٹ میں شائع ہوا۔ اسی سال ان کا دوسرا ناول میرے خواب میرے جگنو منظر عام پر آیا جو شعاع ڈائجسٹ سے قسط وار شائع ہوتا رہا۔ ناول نگاری کی دنیا میں قدم رکھتے ہی اِس صنف کی آبیاری میں اس قدر مگن ہو گئیں کہ دس سال کے قلیل عرصے میں نمرہ نے 17 سے زائد ناول لکھے۔ اس کے علاوہ نمرہ نے کئی مختصر ناولٹ اور افسانے بھی تحریر کیے جن میں ابلیس، گمان، احمق تماشائی، پارس، اپنی انگلی، حَد، لاپتہ وغیرہ قابلِ ذکر ہیں۔ نمرہ اپنے عمدہ اور منفرد طرز تحریر کے حوالے سے مشہور ہیں۔۔
اس کے علاوہ نمرہ نے کئی مختصر ناولٹ اور افسانے بھی تحریر کیے جن میں ابلیس، گمان، احمق تماشائی، پارس، اپنی انگلی، حَد، لاپتہ وغیرہ قابلِ ذکر ہیں۔ نمرہ اپنے عمدہ اور منفرد طرز تحریر کے حوالے سے مشہور ہیں۔
نمرہ احمد نے اردو ادب میں کئی کامیاب ناول تحریر کیے جن میں مذہب، روحانیت، معاشرتی مسائل اور رومان جیسے موضوعات شامل ہیں۔ ان کے ناولوں میں قرآن کی آیات اور اسلامی تعلیمات کو کہانی کے ساتھ خوبصورتی سے جوڑا جاتا ہے۔

## تصانیف
### ناول

### ناولٹ
* حَد
* احمق تماشائی
* گُمان
* ابلیس
* لاپتہ
* اپنی انگلی
* پارس
* وہ میرا ہے
* مہر النساء
* ہوم گرل
* میں انمول

## ادبی اسلوب
نمرہ احمد کا اسلوب علامتی، جذباتی اور فکری ہوتا ہے۔ وہ مذہبی موضوعات کو عصری انداز میں پیش کرتی ہیں۔ ان کے ناولز میں ترکی، پاکستان اور دیگر ثقافتوں کی جھلکیاں بھی نظر آتی ہیں، خاص طور پر **جنت کے پتے** میں.

## انٹرویو اور موضوعات پر اظہار خیال
نمرہ احمد نے کئی انٹرویوز میں اپنے خیالات کا اظہار کیا ہے، جن میں خواتین کی خود مختاری، مذہب اور ادب کے کردار پر بات کی گئی ہے۔

* فوشیا میگزین انٹرویو 
* اردو ناول بینک انٹرویو 
* جنت کے پتے ناول پر انٹرویو 

## اعزازات
نمرہ احمد کو کئی اعزازات سے نوازا گیا ہے، جن میں "Women Power 50" کی فہرست میں تین سال مسلسل شامل ہونا شامل ہے۔ ان کا ناول **مصحف** 2017ء میں نئی دہلی ورلڈ بک فیئر میں سب سے زیادہ فروخت ہونے والا اردو ناول رہا۔

## دیگر سرگرمیاں
نمرہ احمد نے 2016ء میں **زنجبیل** کے نام سے ایک آن لائن بک اسٹور قائم کیا، جو خواتین کو گھر بیٹھے کام کرنے کے مواقع فراہم کرتا ہے۔ 

## حوالہ جات

زمرہ:اردو خاتون لکھاری
زمرہ:پاکستانی مصنفات
زمرہ:پاکستانی مصنفین
زمرہ:پاکستانی ناول نگار
زمرہ:اردو ناول نگار